יחזקאל שרגא האלבערשטאם (ב)

רבי יחזקאל שרגא האלבערשטאם הי"ד (ה'תרנ"ה - ה'תש"ג), שינאווער רבי אין שינאווא.

אפשטאם

רבי יחזקאל שרגא איז געבוירן געווארן אין יאר ה'תרנ"ה (אומגעפער), צו זיין פאטער הרב אריה לייביש מרדכי האלבערשטאם פון שינאווא, א זון פון הרב משה האלבערשטאם רב אין שינאווא, א זון פון הרב יחזקאל שרגא האלבערשטאם, דער שינאווער רב, א זון פון הרב חיים האלבערשטאם, דער צאנזער רב. און צו זיין מוטער מרת דבורה א טאכטער פון הרב ישראל יעקב יוקל טייטלבוים, רב אין וואלאווע, א זון פון הרב שמואל טייטלבוים, רב אין גארליץ, א זון פון הרב אלעזר ניסן טייטלבוים, רב אין דראהאביטש, א זון פון דעם ישמח משה.  

רבנות

ווען זיין פאטער איז אריבער קיין קראקא איז רבי יחזקאל שרגא געווארן דער ממלא מקום, אלס שינאווער רבי אין שינאווא.

הסתלקות

רבי יחזקאל שרגא איז אומגעקומען אויף קידוש השם אין יאר ה'תש"ג (אומגעפער) מיט זיין פאמיליע הי"ד.

פאמיליע

רבי יקותיאל יהודה האט געהייראט א טאכטער פון הרב יהושע האלבערשטאם רב אין באכניא א זון פון הרב אשר מאיר האלבערשטאם רב אין באכניא.

רעפערענצן
 י"ג אורות - סיפורים דערציילט דורך רבי יענקלי לייזער דער פשעווארסקער רבי - ארויס געגעבן דורך זיין אייניקל הרב יוסף נפתלי וואגשאהל, ה'תשנ"ד
 אנציקלופדיה לחכמי גליציה, מאיר וונדר

קאַטעגאָריע:צאנז
קאַטעגאָריע:שינאווא